ᱵᱤᱦᱟᱨ ᱥᱚᱨᱤᱯᱷ

ᱵᱤᱦᱟᱨ ᱥᱚᱨᱤᱯᱷ ᱫᱚ ᱱᱟᱞᱟᱱᱫᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱥᱟᱢᱟᱝ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱵᱤᱦᱟᱨ ᱨᱮ ᱢᱚᱬᱮ ᱟᱱᱟᱜ ᱟᱹᱰᱤ ᱢᱟᱨᱟᱝ ᱩᱯᱼᱢᱟᱦᱟᱱᱟᱜᱽᱨᱤ ᱴᱚᱴᱷᱟ ᱠᱟᱱᱟ ᱾

ᱚᱛᱱᱚᱜ
ᱵᱤᱦᱟᱨ ᱥᱚᱨᱤᱯᱷ ᱫᱚ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱯᱟᱴᱱᱟ ᱠᱷᱚᱱ ᱗᱔ ᱠᱤᱞᱚᱢᱤᱴᱚᱨ (᱔᱖ ᱢᱟᱹᱭᱤᱞ) (ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱐ ᱟᱨ ᱒᱐ ᱛᱟᱞᱢᱟ ᱠᱷᱚᱱ) ᱥᱟ:ᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱵᱟᱲᱤ ᱯᱟᱦᱟᱲᱤ (ᱡᱮᱞᱮᱠᱟ ᱦᱤᱨᱟᱬᱭᱟ ᱯᱟᱨᱣᱟᱛ) ᱟᱨ ᱯᱟᱸᱪᱟᱱᱟᱱ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱵᱤᱦᱟᱨ ᱥᱚᱨᱤᱯᱷ ᱨᱮᱱᱟᱜ ᱥᱩᱨ ᱥᱩᱯᱩᱨ ᱨᱮᱱᱟᱜ ᱚᱛ ᱨᱮ ᱟᱹᱰᱤ ᱜᱟᱱ ᱟᱨᱡᱟᱣ ᱠᱟᱱᱟ, ᱚᱸᱰᱮ ᱫᱚ ᱟᱹᱰᱤ ᱜᱟᱱ ᱜᱟᱰᱟ ᱤᱫᱤ ᱛᱮ ᱦᱟᱥᱟ ᱯᱮᱨᱮᱡ ᱟᱠᱟᱱᱟ ᱾ ᱱᱤᱭᱟᱹ ᱴᱷᱟᱶ ᱜᱟᱰᱟ ᱨᱮ ᱢᱚᱦᱮᱱ, ᱯᱚᱸᱪᱟᱱᱟᱱ ᱥᱮᱞᱮᱫ ᱢᱮᱱᱟᱜᱼᱟ - ᱱᱚᱣᱟ ᱯᱚᱣᱟᱯᱩᱨᱤ ᱨᱮᱱᱟᱜ ᱯᱟᱪᱮ ᱨᱮ ᱜᱚᱭᱛᱷᱣᱟ, ᱥᱚᱭᱵᱟ ᱟᱨ ᱦᱩᱰᱤᱧ ᱜᱟᱰᱟ - ᱡᱮᱮᱮᱱ ᱟᱨ ᱮᱴᱟᱜ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱯᱟᱪᱮ ᱨᱮ ᱯᱮᱢᱟᱨ ᱜᱟᱰᱟ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱜᱟᱝᱱᱟᱹᱭ ᱨᱮᱱᱟᱜ ᱢᱤᱫ ᱜᱚᱲᱚ ᱭᱤᱡ ᱜᱟᱰᱟ ᱠᱟᱱᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱤᱦᱟᱨ ᱥᱚᱨᱤᱯᱷ ᱨᱤᱱ ᱦᱚᱲ ᱮᱞ ᱫᱚ ᱒᱙᱗,᱒᱖᱘ ᱦᱚᱲ ᱛᱟᱦᱮᱸ ᱠᱟᱱᱟ, ᱒᱐᱐᱑ ᱨᱮ ᱒᱓᱑,᱙᱗᱒ ᱠᱷᱚᱱ  ᱟᱨ ᱑᱙᱘᱑ ᱨᱮ ᱑᱓᱐,᱐᱐᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱡᱟᱹᱱᱤ ᱫᱚ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱑᱖ ᱛᱤᱨᱞᱟᱹ ᱭᱟᱜ ᱛᱟᱦᱮᱸ ᱠᱟᱱᱟ, ᱜᱤᱫᱽᱨᱟᱹ ᱭᱟᱜ ᱛᱟᱞᱟ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱒᱗ ᱛᱤᱨᱞᱟᱹ ᱭᱟᱜ ᱠᱟᱹᱡ ᱰᱮᱦᱮᱨ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ ᱾ ᱜᱩᱴ ᱥᱮᱪᱮᱫ ᱫᱚᱨ ᱫᱚ ᱕᱐.᱓᱐% ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱘᱐.᱘᱐% ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱖᱙.᱒᱘% ᱛᱟᱦᱮᱸ ᱠᱟᱱᱟ ᱾ ᱞᱟᱹᱠᱛᱤᱭᱟᱱ ᱦᱚᱲ ᱮᱞ ᱨᱤᱱ ᱡᱟᱹᱛᱤ ᱜᱩᱴ ᱨᱮ ᱠᱩᱨᱢᱤ, ᱠᱚᱭᱨᱤ, ᱭᱟᱫᱚᱵᱽ ᱟᱨ ᱵᱚᱱᱤᱭᱟ ᱥᱮᱞᱮᱫ ᱢᱮᱱᱟᱜ ᱠᱚᱣᱟ ᱾ ᱰᱮᱦᱮᱨ ᱛᱮᱫ ᱢᱩᱥᱟᱞᱢᱟᱱ ᱩᱨᱫᱩ ᱠᱚ ᱨᱚᱲᱟ ᱟᱨ ᱥᱩᱱᱱᱤ ᱦᱚᱱᱯᱷᱤ ᱡᱟᱹᱛᱤ ᱨᱤᱱᱤᱡ ᱠᱟᱱᱟ ᱾ ᱠᱚᱭᱨᱤ ᱟᱨ ᱵᱚᱱᱤᱭᱟ ᱵᱟᱥᱟ ᱟᱠᱟᱱᱟᱠᱚ ᱟᱫᱚ ᱮᱢᱟᱱ ᱥᱚᱦᱚᱨ ᱨᱮᱱᱟᱜ ᱥᱩᱨ ᱥᱩᱯᱩᱨ ᱨᱮᱱᱟᱜ ᱟᱹᱛᱩ ᱠᱷᱚᱱ ᱠᱚ ᱥᱮᱱ ᱮᱱᱟ ᱾  

ᱫᱷᱚᱨᱚᱢ

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱦᱚᱨ ᱨᱤᱱ ᱖᱕.᱘᱖% ᱦᱚᱲ ᱮᱞ ᱦᱤᱱᱫᱩ ᱞᱮᱠᱟᱛᱮ, ᱓᱓.᱕᱙% ᱢᱩᱥᱞᱤᱢ ᱞᱟᱠᱟᱛᱮ ᱴᱷᱤᱠᱟᱹ ᱭᱟᱠᱚ, ᱐.᱓᱔% ᱫᱚ ᱦᱚᱲ ᱞᱮᱠᱷᱟ ᱡᱚᱠᱷᱟ ᱠᱩᱠᱞᱤ ᱨᱮᱱᱟᱜ ᱞᱟᱹᱱᱟᱹᱭ ᱵᱟᱱᱩᱜᱼᱟ, ᱐.᱑᱗% ᱤᱥᱟᱹᱭ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ, ᱟᱨ ᱢᱚᱬᱮᱜᱮᱞ ᱠᱷᱚᱱ ᱠᱚᱢ ᱵᱟᱰᱟᱭᱚᱜ ᱞᱟᱹᱜᱤᱫ ᱮᱴᱟᱜ ᱫᱷᱚᱨᱚᱢ ᱜᱩᱴ ᱥᱟᱶ ᱪᱟᱞᱟᱜᱼᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱥᱚᱲᱚᱠ ᱰᱟᱦᱟᱨ
ᱥᱚᱦᱚᱨ ᱫᱚ ᱯᱟᱴᱱᱟ, ᱨᱟᱡᱽᱜᱤᱨ, ᱱᱟᱞᱚᱱᱫᱟ, ᱱᱟᱣᱟᱫᱟ, ᱦᱟᱨᱱᱳᱛ, ᱡᱟᱢᱥᱮᱫᱽᱯᱩᱨ, ᱨᱟᱺᱪᱤ, ᱫᱷᱟᱱᱵᱟᱫᱽ, ᱵᱚᱠᱟᱨᱚ, ᱠᱚᱰᱟᱨᱢᱟ, ᱠᱚᱞᱠᱟᱛᱟ, ᱜᱟᱭᱟ, ᱦᱟᱡᱟᱨᱤᱵᱟᱜᱽ, ᱵᱟᱨᱦᱤ, ᱡᱚᱦᱟᱱᱟᱵᱟᱫᱽ, ᱵᱚᱠᱷᱛᱤᱭᱟᱨᱯᱩᱨ, ᱵᱟᱨᱟᱦ, ᱢᱚᱠᱟᱢᱟ ᱟᱨ ᱨᱟᱢᱜᱚᱲ ᱞᱮᱠᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱡᱚᱲᱟᱣ ᱟᱠᱟᱱᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱛᱟᱦᱮᱸᱱ ᱤᱫᱤ ᱛᱮ, ᱱᱚᱣᱟ ᱫᱚ ᱢᱤᱫ ᱢᱩᱬ ᱦᱤᱡᱩᱜ ᱥᱮᱱᱚᱜ ᱛᱟᱞᱢᱟ ᱢᱮᱱᱟᱜᱼᱟ ᱟᱨ ᱴᱚᱴᱷᱟ ᱨᱮᱱᱟᱜ ᱮᱢᱟᱱ ᱡᱚᱛᱚ ᱴᱷᱟᱶ ᱞᱟᱹᱜᱤᱫ ᱵᱟᱥ ᱥᱮᱵᱟ ᱢᱮᱱᱟᱜᱼᱟ ᱾  

ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ᱓᱓ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱐, ᱮᱥᱤᱭᱟ ᱨᱟᱡᱽᱰᱟᱦᱟᱨ ᱡᱟᱹᱞᱤ ᱟᱨ AH42 ᱨᱮᱱᱟᱜ ᱢᱤᱫ ᱴᱷᱟᱶ ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱐ ᱯᱟᱴᱱᱟ ᱠᱷᱚᱱ ᱵᱚᱠᱷᱛᱤᱭᱟᱨᱯᱩᱨ ᱟᱨ ᱱᱟᱣᱟᱫᱟ, ᱵᱟᱨᱦᱤ, ᱠᱚᱰᱟᱨᱢᱟ, ᱦᱟᱡᱟᱨᱤᱵᱟᱜᱽ ᱟᱨ ᱨᱟᱺᱪᱤ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱓ ᱥᱚᱦᱚᱨ ᱢᱚᱠᱟᱢᱟ, ᱵᱟᱨᱵᱤᱜᱷᱟ, ᱟᱥᱛᱷᱟᱣᱟᱱ, ᱡᱚᱦᱟᱱᱟᱵᱟᱫᱽ ᱟᱨ ᱟᱨᱣᱟᱞ ᱠᱷᱤᱱ ᱡᱚᱲᱟᱣ ᱟᱠᱟᱱᱟ ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱱᱟᱜᱟᱢ
ᱛᱷᱚᱠ:ᱱᱟᱞᱟᱱᱫᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ